ابراهيم عيسى

ابرهيم عيسى صحفى مصرى اتولد فى نوفمبر 1965، مؤسس جرنال الدستور, كاتب مجموعة كبيرة من الكتب و بيكتب فى عمود مخصوص كل يوم فى جرنال الدستور. مشهور انه بيتريق وبيسخر من الاوضاع السياسية فى مصر او فى العالم عموما. كان رئيس تحرير الجرنال لحد 5 اكتوبر 2010 لما مالك الجرنال الجديد السيد البدوى رئيس حزب الوفد الجديد اقاله بدون قول اسباب و كانت مفاجأةعملت ازمة فى الوسط الصحفى و حصل اعتصام من الصحفيين فى الجرنال و المعارضه بتقول ان كل دى خطة من الحكومة المصرية عشان يسكتوا المعارضة و يقضوا على جرنال الدستور اللى ليها شعبية كبيرة.فى كلام ان سبب اقالة عيسى انه كان مصمم انه ينشر مقالة كتبها الدكتور محمد البرادعى بيتكلم فيها عن حرب اكتوبر و اللى البلد فيه دلوقتى و اصرار السيد البدوى انها متنتشرش، بس فى كلام ان الموضوع كله متجهز من جهات عشان يدمروا جرنال الدستور.

بدايته 
اشتغل فى الاول فى مجلة روز اليوسف من وقت ما كان طالب فى سنة اولى فى كلية اعلام. كان بيقدم برنامج الفهرس اسبوعيا على قناة دريم و برنامج السياسيى اسمه على القهوة بشكل ساخر وكان بيقدم برنامج اسمه "نحن هنا" على قناة او تى فى O.TV. وكان بيقدم على قناة ((التحرير)) ابرهيم عيسى كمان عضو الهيئة الاستشارية بتاعة الشبكة العربية للمعلومات حقوق الانسان.

ابراهيم عيسى والسلطة 

بيعتبروه من اكثر الصحفيين المصريين نشيط و بيحتج على اللى الحكومة بتعمله فى مصر، ونتيجة لكده اتقفل له ثلات جرايد كان رئيس تحريرها. واتصدرت واحدة من روايته وهى (مقتل الرجل الكبير).

اتحول للمحكمة بعد نشره و كاتبت مقال يتكلم على صحة الرئيس مبارك , جه فى وقت تترد فى اشاعات عن تدهور حالة الرئيس المصرى و فى 26 يونيه 2006 حكم عليه بالسجن لمدة سنة وكفالة 10 الاف جنيه، غير أن محكمة الاستئناف خففت الحكم الى غرامة تصل الى 4000 دولار.

اتعرض لمحاكمات على ايد اجهزة الامن و اتهموه انه بينشر أخبار مش حقيقية عن صحة رئيس الجمهورية، وفى يوم 13 سبتمبر 2007 طلع حكم ضده بالسجن سنة، وتمت اعادة محاكمته فى دايرة تانية و اللى اعلنت فى 28 سبتمبر 2008 حكمها عليه بالحبس لمدة شهرين، وكان الحكم واجب النفاذ فسلم نفسه للبوليس فى نفس اليوم، لكن الرئيس حسني مبارك أصدر قراراً جمهورى بالعفو عنه فى 6 اكتوبر 2008. كانت الكثير من المثقفين المصرين و المعارضين و جمعيات حقوق الانسان فى مصر وفى العالم تعاطفت مع قضية ابراهيم عيسى و اعلنوا ان ابرهيم لو اتسجن حيبقى سجين راى وتعبير.

حكايته مع الدستور 

ظهر حرنال الدستور لاول مرة فى ديسمبر 1995 بتصريح من قبرص،. وكان الجرنال مفاجأة كبيرة , عشان فكرته كانت مبتكرةو جديدة على الشغل الصحفى و النشر , وكان بيهاجم الحكمومة المصرية وهاجمت مسئولين و ينتقد سياسيتها جامد ونشر اخبار عن قضايا فساد كتير. فضلت الجرنال شغال سناتين وبعدين اتقفل عشان نشروا بيان لواحدة للجماعات الاسلامية, وقت موجة التطرف والارهاب, اعتبرت وزارة الاعلام الكلام ده مش مقبول و قفلت الجرنال.

رجعت الجرنال تانى سنة 2004 بشكل اسبوعى تتوزع يوم الاربع ,وكان رئيس تحريرها برضه. بعدين فى 2007 بدئت الدستور بشكل يومى بعد ما لقت نجاح كبير.

جوايز 

 جايزة جبران تويني سنة 2008، اللى بيديها الاتحاد العالمي للصحف (WAN)كل سنة تكريم لرئيس تحرير او صحفى فى الشرق الاوسط

كتبه و روايته 
 "افكار مهددة بالقتل"
 "عمائم و خناجر"
 "مقتل الرجل الكبير"
 "كتابي: عن مبارك وعصره ومصره"
 "مريم التجلي الاخير"
 "صار بعيداً"
 "تاريخ المستقبل"
 الاسلام الديموقراطى
 رجال بعد الرسول
 أشباح وطنية
 عند اقوال اخرى
 اذهب الى فرعون
 دم على نهد
 تاريخ المستقبل
 المقالات الغزاوية

و فى كتب تانية غير دول..

مواليد 1965
ليبراليين مصريين
صحفيين مصريين
اعلاميين مصريين
منايفه
ناس من قويسنا
مصريين مع ثورة 25 يناير
متعلمين فى جامعة القاهره